EkBass/fiwiki-20250220-pages-articles huggingface dataset:
Juan Pereda Gudiel

Juan Pereda Gudiel (27. toukokuuta 1578 Pliego – 25. toukokuuta 1632) oli espanjalainen roomalaiskatolinen piispa. Hänet nimitettiin Oviedon hiippakunnan johtoon 9. elokuuta 1627. Piispaksi vihkiminen seurasi 14. marraskuuta. Pääkonsekraattorina toimi Enrique Pimentel Zúñiga, jota avustivat García Gil Manrique ja Juan Bravo Lagunas. Pereda Gudiel kuoli 53-vuotiaana virassa.Bishop Juan Pereda Gudiel == Lähteet == Luokka:Espanjalaiset papit Luokka:Katoliset piispat Luokka:Vuonna 1578 syntyneet Luokka:Vuonna 1632 kuolleet
Reblochon

Reblochon on ranskalainen lehmänmaidosta valmistettava puolipehmeä ja pestykuorinen juusto. Sitä valmistetaan Haute-Savoien departementissa Itä- Ranskan vuoristossa, ja sillä on EU:n suojattu alkuperänimitys. Reblochon- kiekko on litteä, 9 tai 14 cm halkaisijaltaan ja enintään puolen kilon painoinen. Siihen käytetään kolmen lehmärodun maitoa, ja se kypsyy noin kaksi viikkoa, minä aikana sitä huuhdellaan useita kertoja. Reblochonin rasvapitoisuus on 45 % kuiva-aineesta. Sen maussa tuntuu voin maku, ja se sopiikin hyvin voileivälle sekä juustotarjottimelle tai punaviinin kera. Reblochon-juustoa käytetään myös tartiflette-paistokseen, jossa on perunoita, sipulia ja pekonia. ==Lähteet== Luokka:Ranskalaiset juustot Luokka:Lehmänmaitojuustot
Juan Abelardo Mata Guevara

Juan Abelardo Mata Guevara (s. 23. kesäkuuta 1946 Managua) on nicaragualainen roomalaiskatolinen piispa. Hänestä tuli salesiaani 8. joulukuuta 1966, ja hän sai pappisvihkimyksensä 15. elokuuta 1976. Hänet nimitettiin Managuan arkkihiippakunnan vihkipiispaksi ja Coelianan titulaaripiispaksi 13. helmikuuta 1988. Piispaksi vihkiminen seurasi 19. maaliskuuta. Pääkonsekraattorina toimi Miguel Obando Bravo, jota avustivat Paolo Giglio ja Arturo Rivera Damas.Catholic-Hierarchy.org: Bishop Juan Abelardo Mata Guevara, S.D.B. Mata Guevara sai 6. maaliskuuta 1990 nimityksen Estelin piispaksi, jonka virkaan hänet asetettiin 5. huhtikuuta. == Lähteet == Luokka:Nicaragualaiset papit Luokka:Katoliset piispat Luokka:Vuonna 1946 syntyneet Luokka:Elävät henkilöt
Libor Hudáček

Libor Hudáček (s. 7. syyskuuta 1990 Levoča, Tšekkoslovakia) on slovakialainen jääkiekkohyökkääjä, joka pelaa Tšekin pääsarjassa Extraliga-joukkue HC Ocelaři Třinecissä. Hänen veljensä on jääkiekkomaalivahti Július Hudáček. ==Ura== Hudáček on Spišská Nová Vesin kasvatti. Hän on pelannut Slovakian Extraligassa Slovakian alle 20-vuotiaiden maajoukkueen ja Slovan Bratislavan paidassa. Hudáček edusti Slovakiaa MM-kisoissa 2012. ==Tilastot== 2007–2008 Spišská Nová Ves U20 U18 6 0 3 3 8 2008–2009 Spišská Nová Ves SVK-2 31 15 14 29 28 – – – – – 2009–2010 Slovakia U20 SloEL 23 8 7 15 8 – – – – – JMM 6 0 2 2 2 Slovan Bratislava SloEL 18 4 7 11 6 14 1 1 2 10 2010–2011 Slovan Bratislava SloEL 55 6 18 24 51 7 1 2 3 4 2011–2012 Slovan Bratislava SloEL 50 12 21 33 34 16 9 6 15 32 MM 10 2 3 5 0 2012–2013 Slovan Bratislava KHL 48 11 9 20 12 4 0 2 2 0 MM 8 1 2 3 4 2013–2014 Slovan Bratislava KHL 54 5 11 16 14 – – – – – 2014–2015 Slovan Bratislava KHL 45 10 10 20 20 – – – – – MM 7 0 5 5 4 HC Banska Bystrica SloEL 11 6 4 10 4 – – – – – 2015–2016 Örebro HK SHL 48 14 14 28 42 2 0 0 0 2 MM 7 1 2 3 6 2016–2017 Örebro HK SHL 49 14 24 38 38 – – – – – MM 7 2 1 3 6 2017–2018 Örebro HK SHL 33 5 10 15 39 – – – – – Färjestad BK SHL 5 1 1 2 25 – – – – – 2018–2019 HC Bílí Tygři Liberec ČEL 52 17 22 39 18 17 3 4 7 10 MM 5 2 0 2 4 2019–2020 HC Bílí Tygři Liberec ČEL 50 31 29 60 24 – – – – – 2020–2021 HK Neftehimik Nižnekamsk KHL 50 17 21 38 26 – – – – – Lausanne HC NLA 4 2 1 3 2 – – – – – 2021–2022 HK Neftehimik Nižnekamsk KHL 11 0 3 3 2 – – – – – OQ 3 3 1 4 2 Ižstal Iževsk VHL 1 0 1 1 0 – – – – – OK 7 1 2 3 4 HC Lugano NLA 10 8 0 8 10 – – – – – Dinamo Minsk KHL 3 2 1 3 0 3 0 1 1 6 2022–2023 HC Ocelaři Třinec ČEL 48 20 12 32 22 19 6 5 11 14 MM 7 0 1 1 33 5 kautta yhteensä KHL 211 45 55 100 74 7 0 3 3 6 4 kautta yhteensä SloEL 157 36 57 93 103 37 11 9 20 46 3 kautta yhteensä ČEL 150 68 63 131 64 36 9 9 18 24 3 kautta yhteensä SHL 135 34 49 83 144 2 0 0 0 2 2 kautta yhteensä NLA 14 10 1 11 12 – – – – – ==Lähteet== * * Luokka:Slovakialaiset jääkiekkoilijat Luokka:Slovakialaiset olympiamitalistit Luokka:Vuonna 1990 syntyneet Luokka:Elävät henkilöt
Speakeasy

Speakeasy on suomalainen hip hop -musiikkiin erikoistunut tuottaja ja saksofonisti. Hänen debyyttialbuminsa Tuottajalevy julkaistiin 3rd Rail Musicin kautta 15. huhtikuuta 2012. Speakeasy toimii saksofonistina Koivuniemen Herrat -nimisessä yhtyeessä. == Diskografia == ===Soolo=== * ===Koivuniemen Herrat=== * * ===Musiikkivideot=== * * * Luokka:Suomalaiset hip hop -tuottajat Luokka:Suomalaiset saksofonistit
Tuottajalevy (Speakeasyn albumi)

Tuottajalevy on hip hop -tuottaja/saksofonisti Speakeasyn 18. huhtikuuta 2012 julkaisema tuottajalevy. Se julkaistiin 3rd Rail Musicin kautta. Albumin kappaleesta "Tähän asti opittua 2012" julkaistiin musiikkivideo tammikuussa 2012. Kappale on remixversio Adebizin & Konnan Korvia myöten EP:n kappaleesta "Tähän asti opittua". == Kappaleet == # Speakeasy Intro # Ole kuin kotonasi (mukana Mies Nimeltä Hevonen) # Vallankumous (mukana Shaka) # Puukkobulevardi # Yritän selvii (mukana Mies Nimeltä Hevonen, Kube & Mäkki) # Muutost odotellessa (mukana Shaka) # Me ollaan nuoriso (mukana Pelan) # Tähän asti opittua 2012 (mukana Konna, Shaka, Adebizi & Jontti) # Torni # Absoluuttinen totuus (mukana Pentagrammi) # Veteen kätketyt viestit == Arvostelut == * Nyt.fi: Nyt.fi * Redrum-187: Redrum-187 * Soundi: Soundi * Tuoreet Platat: Tuoreet Platat == Lähteet == Luokka:Vuoden 2012 esikoisalbumit Luokka:Suomalaiset hip hop -albumit
Sandro Magister

Sandro Magister (s. 1943) on italialainen toimittaja ja kirjailija. Hän opiskeli teologiaa, filosofiaa ja historiaa Milanon Università Cattolica del Sacro Cuore yliopistossa. Vuonna 1967 hän suoritti teologian lisensiaatin tutkinnon. Hän on erikoistunut uskonnollisiin uutisiin ja erityisesti katolista kirkkoa ja Vatikaania koskeviin aiheisiin. Hän on kirjoittanut kaksi kirjaa ja on opettanut Italian Piispuuden poliittisesta historiasta: "Italian kirkko: Vatikaanin "Politiikka" ja Italia 1943–1978. Hän ylläpitää myös Chiesa-verkkosivua aiheena nykyajan kirkolliset kysmykset. == Aiheesta muualla == *Chiesa verkkosivut Luokka:Italialaiset toimittajat Luokka:Vuonna 1943 syntyneet Luokka:Elävät henkilöt
Pilvimetsähaukka

Pilvimetsähaukka (Accipiter collaris) on haukkojen heimoon kuuluva lintu. Se tunnetaan muutamilta paikoilta Andien länsi- ja itärinteiltä Lounais- Venezuelasta (Mérida, Táchira), Kolumbiasta ja Ecuadorista sekä myös Perun puolelta. Sen populaatio on pieni, mutta sen ei ole havaittu supistuvan. Jos niin kuitenkin käy, sen luokitus muuttuu uhanalaiseksi. Se on hyvin herkkä ihmisen aiheuttamille häiriöille. Sen elinpiiriä ovat subtrooppiset ja trooppiset kosteat vuoristometsät. == Lähteet == ==Aiheesta muualla== * Luokka:Lintuhaukat
Allisyn Ashley Arm

Allisyn Ashley Arm (s. 25. huhtikuuta 1996) on yhdysvaltalainen näyttelijä ja komedienne. Hän on näytellyt muun muassa Disneyn tilannekomediasarjassa Sonny with a Chance. ==Aiheesta muualla== *Kotisivut * Luokka:Yhdysvaltalaiset lapsinäyttelijät Luokka:Vuonna 1996 syntyneet Luokka:Elävät henkilöt
Reino Myllymäki

Reino Myllymäki (s. 1964) on suomalainen entinen liikkeenjohdon konsultti, ammattimentori, tietokirjailija ja entinen IT-alan vaikuttaja. Vuosina 2010–2017 Myllymäki toimi CxO Mentor Oy ja CxO Professional Oy -nimisten ammattimentorointiyritysten mentorina, johtotehtävissä ja osakkaana. Myllymäki on yksi molempien yhtiöiden perustajista. Hän on myös vuonna 2013 perustetun palvelukustantamo Ketterät Kirjat Oy:n toimitusjohtaja ja vuodesta 2017 alkaen yrityksen omistaja. Myllymäki on koulutukseltaan diplomi-insinööri. Hänellä oli pitkä ura YIT:n palveluksessa lähinnä tietohallinnon tehtävissä toimien viimeisinä vuosina konsernin tietohallintojohtajana.Mistä näitä it-mokia tulee? Tietoviikko 2010 Aikaisemmin Myllymäki toimi myös Kauppalehden Johtamisen Käsikirjojen tietohallinnon käsikirjan päätoimittajana vuosina 2009-2016. Hän on kirjoittanut useita artikkeleita tietohallinnon johtamiseen ja kehitysprojektitoimintaan liittyen.Reino Myllymäki Kauppalehti Myllymäki on kirjoittanut yrityksensä kautta kaikkiaan kahdeksan johtamisen kirjaa: Tietohallinnon organisointi, Muutosjohtamisen opas, Tehokkuus ensin!, Sano se selvästi!, Pöhinää?, Strategiatyökirja, Business Case ja Palvelujen hinnoittelu sekä paikallishistoriaa käsittelevän kirjan Ruohottuneet polut, asvaltoidut kadut ja ilmailuhistoriaa käsittelevän kirjan Ohjaamot - Suomen sotilaslentokoneet sekä viisi VL Myrsky - Historia ja entisöinti -julkaisua. Lisäksi hän ollut pääkirjoittajana kirjoissa: Miksi tietojärjestelmäprojekti epäonnistuu?, Onnistunut tietojärjestelmäprojekti. Osa 1: Neuvoja tietojärjestelmää hankkivalle, Yhdistysjohtamisen opas ja Ohjaamot - Suomen liikennelentokoneet. Myllymäki on ICT Leaders Finland ry:n perustajajäsen. Hän toimi yhdistyksen hallituksessa vuosina 2012-2015. Vuosina 2016-2019 hän oli Tieto- ja viestintätekniikan ammattilaiset TIVIA ry:n hallituksen jäsen sekä tietoyhteiskunta- ja vaikuttamistoimikuntien puheenjohtaja. TIVIA 2019 Hän on myös Ilmailumuseoyhdistys ry:n hallituksen jäsen ja Keski-Uusimaa-lehden kolumnisti. Keski-Uusimaa 2019 Tietoviikko-lehti valitsi Myllymäen seitsemän kertaa 100 tivi-vaikuttajan joukkoon vuosina 2008-2014.100 tivi-vaikuttajaa 2011 TietoviikkoKetterät Kirjat Oy:n kotisivut == Lähteet == Luokka:Suomalaiset tietokirjailijat Luokka:Vuonna 1964 syntyneet Luokka:Elävät henkilöt
Meklofenaamihappo

Meklofenaamihappo (C14H11Cl2NO2) on N-fenyyliantraniilihapon eli fenaamihapon johdannainen, jota käytetään tulehduskipulääkkeenä. ==Vaikutusmekanismi ja käyttö== Meklofenaamihappo on syklo-oksigenaasi-1- ja syklo- oksigenaasi-2-entsyymien inhibiittori ja estää siten prostaglandiinien synteesiä ja helpottaa tulehdusta ja kipua. Yhdiste estää myös eräiden ionikanavien toimintaa joskin sen merkitys tulehduksen- ja kivunlievityksessä on epäselvä.Elmar Friderichs, Thomas Cristoph & Helmut Buschmann. Analgesics and Antipyretics, 2. Nonsteroidal Anti-inflammatory Drugs. Ullmann's Encyclopedia of Industrial Chemistry., John Wiley & Sons, New York, 2011, Viitattu 22.05.2012 Arthur L. McKenna: Aluminium carboxylates, Kirk-Othmer Encyclopedia of Chemical Technology, John Wiley & Sons, New York, 2000 Viitattu 24.05.2012 Meklofenaamihappo tuotiin Yhdysvalloissa markkinoille 1980-luvulla. Sitä käytetään reumakipujen, niveltulehduksen, vaikeiden tai keskivaikeiden lihaskipujen ja dysmenorrean lievittämiseen. Lääkeaineen sivuvaikutuksia ovat mahan ja suoliston oireilu sekä ihottuma ja se voi myös pahentaa psoriasista. Meklofenaamihappoa käytetään joko vapaana happona tai sen natriumsuolana. ==Synteesi== Meklofenaamihappoa syntetisoidaan 2-bromibentsoehaposta ja 2,6-dikloori-3-metyylianiliinista 145-155 °C:n lämpötilassa. Katalyyttinä toimii kupari(II)bromidi ja liuottimena käytetään diglyymin ja N-etyylimorfoliinin seosta. ==Lähteet== Luokka:Tulehduskipulääkkeet
Vasto

Vasto on Adrianmeren rannalla sijaitseva kaupunki Italiassa Abruzzon alueella, Chietin maakunnassa. Kaupungin asukasluku oli 41 209 kesäkuun 2016 lopussa. Perimätiedon mukaan kaupungin perusti kreikkalainen heeros Diomedes. Varhaisimmat arkeologiset löydökset ovat 1300-luvulta eaa. Kaupungin historialliset nähtävyydet ovat tehneet siitä suositun matkailukohteen. Kaupungilla on ollut monta nimeä, latinaksi Histonium ja Mussolinin aikana vuosina 1938–1944 Istonio. Kaupungin suojeluspyhimys on arkkienkeli Mikael. ==Lähteet== ==Aiheesta muualla== * Kaupungin verkkosivusto Luokka:Abruzzon kaupungit Luokka:Chietin maakunnan kunnat
Arthur Goldberg

Arthur Joseph Goldberg (8. elokuuta 1908 Chicago, Illinois – 19. tammikuuta 1990 Washington DC, Yhdysvallat) oli yhdysvaltalainen valtiomies ja juristi, joka toimi Yhdysvaltain työministerinä 1961–1962, Yhdysvaltain korkeimman oikeuden tuomarina 1962–1965 ja Yhdysvaltain Yhdistyneiden kansakuntien suurlähettiläänä 1965–1968. Goldberg oli venäjänjuutalaisesta maahanmuuttajaperheestä. Toisen maailmansodan aikana Goldberg liittyi Yhdysvaltain maavoimissa. Hän toimi asianajajana eri ammattiliittoissa ennen työministerikauttaan. Presidentti Jimmy Carter palkitsi Goldbergin Presidential Medal of Freedomilla vuonna 1978. ==Lähteet== ==Aiheesta muualla== Luokka:Yhdysvaltain korkeimman oikeuden tuomarit Luokka:Yhdysvaltain työministerit Luokka:Yhdysvaltalaiset demokraattipoliitikot Luokka:Yhdysvaltalaiset juristit Luokka:Amerikanjuutalaiset Luokka:Amerikanvenäläiset Luokka:Vuonna 1908 syntyneet Luokka:Vuonna 1990 kuolleet Luokka:Presidential Medal of Freedom
Adam Maher

Adam Maher (s. 20. heinäkuuta 1993 Ait Izzou) on alankomaalainen jalkapalloilija, pelipaikaltaan hyökkäävä keskikenttäpelaaja. Hän edustaa Eredivisiessä pelaavaa FC Utrechtia. Maher edusti junioritasolla SV Diemeniä (1998–2001), AVV Zeeburgiaa (2001–2004) ja AZ Alkmaaria (2004–2011). Ammattilaisuransa hän aloitti AZ:ssa, jossa hän pelasi ensimmäisen Eredivisien ottelunsa 6. maaliskuuta 2011 AZ:n hävitessä Ajaxille vieraissa 0–4. Se oli Maherin ainoa pääsarjaottelu kaudella 2010–2011, mutta seuraavien kahden kauden ajan hän lukeutui joukkueen avainpelaajiin pelaten niiden aikana 65 ottelua Eredivisiessä. Kesällä 2013 Maher siirtyi kahdeksalla miljoonalla eurolla samassa sarjassa pelaavaan PSV Eindhoveniin. Kauden 2016–2017 Maher pelasi lainalla turkkilaisseura Osmanlısporissa. Tammikuussa 2018 hän siirtyi FC Twenteen. Kauden 2018–2019 hän pelasi AZ Alkmaarissa ja kesällä 2019 hän siirtyi Utrechtiin. Maher teki ensiesiintymisensä Alankomaiden A-maajoukkueessa elokuussa 2012. Viidennen ja toistaiseksi viimeisen maaottelunsa hän pelasi syyskuussa 2013. == Lähteet == Luokka:Alankomaalaiset jalkapalloilijat Luokka:Vuonna 1993 syntyneet Luokka:Elävät henkilöt
Dillon

Dillon on muun muassa seuraavien henkilöiden sukunimi: * Angus Dillon (1881–1952), kanadalainen haavipalloilija ja olympiavoittaja * Bobby Dillon (1930–2019), yhdysvaltalainen amerikkalaisen jalkapallon pelaaja * Brenden Dillon (s. 1990), kanadalainen jääkiekkoilija * C. Douglas Dillon (1909–2003), yhdysvaltalainen republikaanipoliitikko ja diplomaatti * Georges Dillon- Cavanagh (1873–1944), ranskalainen kalpa- ja florettimiekkailija ja olympiavoittaja * Jerome Dillon (s. 1969), yhdysvaltalainen muusikko * John Dillon (1851–1927), irlantilainen poliitikko * John Blake Dillon (1814–1866), irlantilainen poliitikko * Kevin Dillon (s. 1965), irlantilais- yhdysvaltalainen näyttelijä * Marc Dillon, Jolla-yhtiön matkapuhelinten kehittäjä * Matt Dillon (s. 1964), yhdysvaltalainen näyttelijä * Melinda Dillon (1939–2023), yhdysvaltalainen näyttelijä == Kuvitteellisia henkilöitä == * George Dillon, elokuvassa Predator – saalistaja * Maxwell Dillon, Elektro, rikollinen Marcel Comicsin sarjakuvissa, Hämähäkkimiehen vihollinen * Roscoe Dillon, Top, superroisto DC Comicsin sarjakuvissa, Salaman vihollinen.
PFK Ludogorets Razgrad

PFK Ludogorets Razgrad () on bulgarialainen jalkapalloseura, jonka kotipaikka on koillisbulgarialainen Razgradin kaupunki. Seuran edustusjoukkue pelaa kaudella 2021-2022 Bulgarian pääsarjassa Efbet ligassa. Ludogorets perustettiin alun perin vuonna 1945 viiden razgradilaisen seuran yhteenliittymänä, ja se on pelannut suurimman osan historiastaan Bulgarian toiseksi ja kolmanneksi korkeimmilla sarjatasoilla. Syyskuussa 2010 seuran taustalle tulleen uuden omistajan Kiril Domustšievin avulla Ludogorets teki suuria panostuksia ja nousi kaudeksi 2011–2012 ensimmäistä kertaa korkeimmalle sarjatasolle. Esikoiskausi maan huipulla päättyi poikkeuksellisesti sekä sarja- että Bulgarian cupin mestaruuteen. Joukkue eteni Eurooppa-liigassa kaudella 2013–2014 pudotuspelien toiselle kierrokselle, eli 16 parhaan joukkoon. Seuraavalla kaudella se selvisi Mestarien liigan lohkovaiheeseen, voitettuaan viimeisellä karsintakierroksella FC Steaua Bukarestin rangaistuspotkukilpailun jälkeen. Sankariksi nousi maalivahdiksi joutunut toppari Cosmin Moti, joka torjui kaksi rankkaria. Ludogoretsin nimi viittaa koillisbulgarialaiseen Ludogorien metsäalueeseen. Seuran kotistadion on 10 422-paikkainen Huvepharma Arena. == Lähteet == == Aiheesta muualla == * Seuran sivusto * Seura Euroopan jalkapalloliiton sivustolla Luokka:Bulgarialaiset jalkapalloseurat Luokka:Vuonna 1945 perustetut urheiluseurat
Magnusson

Magnusson on muun muassa seuraavien henkilöiden sukunimi: * Anna Magnusson (s. 1995), ruotsalainen ampumahiihtäjä * Anneli Magnusson, Pandora (s. 1970), ruotsalainen eurodance-laulaja * Árni Magnússon (s. 1965), islantilainen poliitikko ja ministeri * Aurora Florentina Magnusson, ”Helga de la Brache” (1817–1885), ruotsalainen huijari * Bengt Magnusson (k. 1236 tai 1237), ruotsalainen piispa * Bengt Magnusson (k. 1294), ruotsalainen valtaneuvos ja Itä-Göötanmaan laamanni * Christine Magnusson (s. 1964), ruotsalainen sulkapalloilija * Conrad Magnusson (1874–1924), yhdysvaltalainen köydenvetäjä ja olympiavoittaja * David Magnusson (1925–2017), ruotsalainen psykologian professori * Elin Magnusson (s. 1982), ruotsalainen jalkapalloilija * Eriikka Magnusson (s. 1946), suomalainen näyttelijä ja ohjaaja * Erik Magnusson (s. 1919), ruotsalainen kuvataiteilija ja kuvanveistäjä * Gustaf Magnusson (1902–1993), suomalainen kenraalimajuri ja Mannerheim-ristin ritari * Gustaf Magnusson (1890–1957), ruotsalainen taidemaalari ja graafikko * Gösta Magnusson (1915–1948), ruotsalainen painonnostaja * Hörður Björgvin Magnússon (s. 1993), islantilainen jalkapalloilija * Jón Arnar Magnússon (s. 1969), islantilainen yleisurheilija * Lennart Magnusson (1924–2011), ruotsalainen miekkailija * Magnús Ver Magnússon (s. 1963), islantilainen voimanostaja ja voimamies * Martin Magnusson, ruotsalaisen samannimisen käsineitä valmistavan yrityksen perustaja * Olavi Maununpoika (, ), 1405–1460), Suomen piispa * Peter Magnusson (s. 1984), ruotsalainen jalkapalloilija * Sigurður A. Magnússon (1928–2017) oli islantilainen kirjailija, toimittaja ja kriitikko * Thomas Magnusson (s. 1950), ruotsalainen maastohiihtäjä * Torbjörn Magnusson (s. 1963), ruotsalainen yritysjohtaja. == Kuvitteellisia henkilöitä == * Arn Magnusson, Jan Guilloun kirjasarjan päähenkilö
Lampaanmaito

Lampaanmaito on lampaan tuottamaa maitoa. Lampaanmaito on paksua ja rasvaista, joten siitä tehdään usein jogurttia tai juustoa. ==Tuotanto== Vuonna 2013 lampaanmaitoa tuotettiin koko maailmassa noin 10 miljoonaa tonnia, mikä vastaa noin 1,4 prosenttia maailman kaikesta maidontuotannosta. Aasiassa tuotettiin maailman lampaanmaidosta 48 prosenttia, Euroopassa 30 prosenttia, Afrikassa 22 prosenttia ja muualla maailmassa vajaa prosentti. Ylivoimaisesti suurin lampaanmaidon tuottaja maailmassa on Kiina 1,6 miljoonan tonnin tuotannollaan.Thomas, David L. & Haenlein, George F. W. (Handbook of Milk of Non-Bovine Mammals 2017), s. 181–182. Euroopassa suurimmat lampaanmaidon tuottajamaat ovat Kreikka, Espanja, Italia ja Ranska. Lampaanmaidon tuotanto maailmassa kasvoi vuosien 1993–2013 aikana 26 prosenttia, eniten Afrikassa (+41 %) ja Aasiassa (+38 %). ==Maitorodut== Maailman noin 1500 lammasrodusta maitoa saadaan noin 180:stä. Niistäkin monia kasvatetaan ensisijaisesti villan ja lihan vuoksi. Tuottavimmista roduista esimerkiksi ranskalainen Lacaune-rotu tuottaa vuodessa peräti noin 290 litraa maitoa. Lammas tuottaa maitoa keskimäärin noin 150 päivää vuodesta.Thomas, David L. & Haenlein, George F. W. (Handbook of Milk of Non-Bovine Mammals 2017), s. 182–190. ==Käyttö== Lampaanmaito on paksua ja rasvapitoista, joten sitä käytetään etupäässä jogurtin ja juuston valmistamiseen. Lampaanmaidon juominen sellaisenaan on harvinaista, koska siinä on epämiellyttävä vuohimainen aromi. Myöskään voita siitä ei kovinkaan usein valmisteta. Lampaanmaito ei kaipaa homogenointia, koska siinä on jo valmiiksi pienet rasvapisarat.Wendorff, W. L. & Kalit, Samir (Handbook of Milk of Non-Bovine Mammals 2017), s. 231–232. ==Lähteet== * ===Viitteet=== Luokka:Maito Luokka:Lammas
Horacio Ernesto Benites Astoul

Horacio Ernesto Benites Astoul (3. marraskuuta 1933 Buenos Aires – 25. toukokuuta 2016) oli argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 22. syyskuuta 1962 ja nimitettiin sen vihkipiispaksi sekä Lamzellan titulaaripiispaksi 16. maaliskuuta 1999. Piispaksi vihkiminen seurasi 1. toukokuuta. Pääkonsekraattorina toimi Jorge Mario Bergoglio, jota avustivat Mario José Serra ja Guillermo Leaden.Catholic-Hierarchy.org: Bishop Horacio Ernesto Benites Astoul Benites Astoul jäi eläkkeelle 1. joulukuuta 2008. == Lähteet == Luokka:Argentiinalaiset papit Luokka:Katoliset piispat Luokka:Vuonna 1933 syntyneet Luokka:Vuonna 2016 kuolleet
Andrés Bacallar

Andrés Bacallar (1515? Calaritan – marraskuu 1612) oli italialainen roomalaiskatolinen arkkipiispa. Hän sai nimityksen Algheron hiippakunnan piispaksi 13. tammikuuta 1578. Hän toimi tässä tehtävässä, kunnes sai 13. syyskuuta 1604 nimityksen Sassarin arkkipiispaksi, jona hän toimi, kunnes kuoli kahdeksan vuotta myöhemmin.Archbishop Andrés Bacallar == Lähteet == Luokka:Italialaiset katoliset arkkipiispat Luokka:Vuonna 1515 syntyneet Luokka:Vuonna 1612 kuolleet
Siniviuhkakasvit

Siniviuhkakasvit (Goodeniaceae) on Asterales-lahkoon kuuluva koppisiemenisheimo, jonka edustajia tavataan enimmäkseen Australiassa. Vain siniviuhkojen (Scaevola) suku, johon koristekasvina suosittu siniviuhka (Scaevola aemula) kuuluuRäty ja Alanko 2004: 127, on levinnyt laajemmalle – kaikkialle tropiikkiin. Kaikkiaan heimossa on 12 sukua ja 430 lajia.Stevens 2001–, viitattu 24.5.2012 == Tuntomerkit == Siniviuhkakasvit ovat enemmän tai vähemmän ruohovartisia. Lehtiasento on kierteinen ja kukat vastakohtaisia. Teriö on usein jakautunut tyveä myöten varren puolelta. Puoliskojen sivuilla on siivekkeet, jotka saavat kummankin puoliskon näyttämään kolmeliuskaiselta. Vartalo on käyrä ja sen kärjessä on kuppimainen muodostuma, jonka keskellä on kaksiliuskainen luotti. Heteenponnet avautuvat jo nuppuasteella, ja siitepölyä kertyy edellä mainittuun kuppiin. Näin kasvi varmistaa pölytyksen. Sikiäin on lähes aina kehänalainen. == Tribukset == Siniviuhkakasvien heimo jakaantuu fylogeneettisesti kolmeen tribukseen, joista yhdellä ei ole vielä nimeä. * Nimeämätön tribus Ryhmä koostuu kolmesta suvusta ja 97 lajista, jotka kasvavat pääosin Australiassa, jokunen Uuden-Guinean eteläosassa. Tribuksen kasveilla on kukassaan yhteen kasvaneet heteet. Suvussa Dampiera on 66 lajia. * Tribus Brunonieae G.Don Tribuksessa on vain yksi laji, kautta koko Australian levinnyt Brunonia australis. Se on ruoho, jonka kukinto on mykerömäinen. Verhiössä on rihmamaisia karvoja, teriö on säteittäissymmetrinen, eikä teriönpuolikkaissa ole siivekkeitä. Sikiäin on kehänpäällinen. Siemenessä ei ole endospermiä. * Tribus Goodenieae Dumort. Tribus käsittää kahdeksan sukua ja 330 lajia ja on levinnyt Australiaan, Uuteen-Seelantiin, Chileen ja Kiinaan. Lisäksi siniviuhkojen (Scaevola) 100 lajia on valloittanut koko tropiikin rannikot. Goodenia-suvussa on 190 lajia. Tribuksen kasvit ovat ruohoja tai pensasmaisia, ja niiden kukissa hetiö on kiinnittynyt teriön tyveen. Kromosomiluku n = 8 (7). == Lähteet == * Stevens, P. F. 2001-: Angiosperm Phylogeny Website. http://www.mobot.org/mobot/research/apweb/ * Räty, E. ja Alanko, P. 2004: Viljelykasvien nimistö. Puutarhaliitto. ISBN 951-8942-57-9 === Viitteet === Luokka:Asterales Luokka:Kasviheimot
Antigonos Karystoslainen

Antigonos Karystoslainen (; ; 200-luku eaa.) oli antiikin kreikkalainen kirjailija, joka oli kotoisin Euboian Karystoksesta. Antigonos nautti Attalos I:n suosiosta ja toimi tämän kutsumana tämän hovissa Pergamonissa. Hän kirjoitti ja oli kiinnostunut useista erilaisista aiheista. Antigonoksen pääteos on kreikkalaisia filosofeja käsitellyt Filosofien perimysjärjestykset, joka perustui hänen henkilökohtaisiin tietoihinsa: Antigonos kirjoitti aikalaisistaan tai lähes aikalaisistaan, kuten Arkesilaos, Lykon, Krates, Pyrrhon, Zenon, sekä Menedemos, joka oli hänen oma opettajansa. Teos on kadonnut, mutta siitä on säilynyt paljon katkelmia Athenaioksen ja Diogenes Laertioksen kautta. Lisäksi Antigonokselta on säilynyt teos Kokoelma merkillisiä kertomuksia (, Historiōn paradoksōn synagōgē). Se on paradoksografinen teos, joka perustuu Aristoteleen nimiin laitettuun teokseen Ihmeellisistä kuulluista asioista () ja Kallimakhoksen teokseen Ihmeet (, Thaumasia). Antigonos on usein yhdistetty siihen Pliniuksen mainitsemaan kuvanveistäjään,Plinius vanhempi: Nat. Hist. XXXIV.19. joka kirjoitti omasta taiteestaan.Esim. Jotkut ovat kuitenkin pitäneet epätodennäköisenä, että Antigonos olisi sama henkilö. == Lähteet == Luokka:Antiikin kreikkalaiset kirjailijat
Linnunnokka

Linnunnokka (Euclidium syriacum) on ristikukkainen kasvi, joka on linnunnokkien suvun ainoa laji. Sitä esiintyy Itä-Euroopassa. Linnunnokka on yksivuotinen karvainen ruoho, jonka korkeus on kymmenestä kolmeenkymmeneen senttimetriä. Sen soikeissa tai suikeissa lehdissä on matalia hampaita. Sen pienissä kukissa on valkoiset teriöt. Linnunnokalla on noin puolisenttiset lidut, jotka ovat aukeamattomia, niiden tyviosa on pallomainen ja kärki käyrä, kuin linnunnokka. Linnunnokka on harvinainen satunnainen tulokaskasvi Suomessa, missä sitä on löydetty noin kolmesta paikasta. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. === Viitteet === == Aiheesta muualla == * ITIS: Euclidium syriacum * PLANTS Profile: Euclidium syriacum * Flora of China: Euclidium syriacum Luokka:Ristikukkaiskasvit
Lentopallon miesten Aasian olympiakarsinta 2012

Lentopallon miesten 1. maanosienvälinen olympiakarsintaturnaus 2012 pelattiin Japanissa 1. - 10. kesäkuuta 2012. Karsinta on yhdistetty Aasian olympiakarsintaan. Turnauksen voittaja etenee Lontoon olympiaturnaukseen maanosien välisen olympiakarsinnan voittajana. Tämän lisäksi paras aasialainen/oseaanialainen joukkue (paitsi mahdollinen turnausvoittaja) saa olympiapaikan Aasian karsinnan voittajana. ==Osallistuvat maat== *Kotijoukkue ** Japani *Aasian joukkueet, jotka eivät selvinneet maailmancupista suoraan kisoihin ** Iran ** Kiina *Aasian mestaruuskilpailujen 2011 3. ja 4. sijoittuneet ** Etelä-Korea ** Australia *Muut ** Serbia ** Venezuela ** Puerto Rico == Sarjataulukko == Sijoitus Joukkue Ottelut 3P 2P 1P 0P VE HE p+ p- p suhde P 1 Serbia 7 7 0 0 0 21 1 552 426 1,296 21 2 Australia 7 5 0 0 2 15 8 527 470 1,121 15 3 Iran 7 4 1 0 2 16 9 612 547 1,119 14 4 Japani 7 3 1 0 3 13 12 579 567 1,021 11 5 Kiina 7 3 0 2 2 13 14 575 599 0,960 11 6 Etelä-Korea 7 1 2 1 3 13 16 593 635 0,934 8 7 Venezuela 7 1 0 0 6 4 18 453 542 0,836 3 8 Puerto Rico 7 0 0 1 6 4 21 489 594 0,823 1 === Ottelut === Joukkue align=left align=left - 3-1 - 3-0 3-1 3-0 3-0 \- - 3-0 3-2 3-0 3-0 3-1 \- 3-0 - - 3-2 3-0 3-1 \- - - 3-1 - 3-1 3-0 \- - - - 3-2 3-0 3-2 \- - - - - - 3-0 \- - - - - - - == Lähteet == http://www.todor66.com/volleyball/Asia/Men_OQ_2012.html Luokka:Vuoden 2012 lentopallo Luokka:Japanin lentopallo Luokka:Tokion urheilu
Edward de Bono

Edward de Bono (19. toukokuuta 1933 – 9. kesäkuuta 2021) oli maltalainen psykologi, filosofi, tietokirjailija ja konsultti. Hän kirjoitti lukuisia teoksia ajattelusta. De Bono teki tunnetuksi käsitteen lateraalinen ajattelu, joka tarkoittaa viitekehysten sivuun astumista ja loogisten kaavojen tietoista rikkomista pyrittäessä johonkin päämäärään, jonka saavuttaminen loogisesti olisi huomattavan vaikeaa. ==Suomennettuja teoksia== * Uusi tapa oivaltaa. Lateraalisen ajattelun opas (WSOY 1971, Suomentanut Leena Lehto) (The Use of Lateral Thinking, 1967) * Uusi tapa ajatella (WSOY 1973, Suomentanut Leena Lehto) (Practical Thinking, 1967) * Kuusi ajatteluhattua (1990) (Six Thinking Hats, 1985) * Minä olen oikeassa, sinä väärässä (1991) (I Am Right, You Are Wrong, 1991) ==Muita teoksia== * The Mechanism of the Mind (1969) * Lateral Thinking: Creativity Step by Step (1970) * Po: A Device for Successful Thinking (1972) * How to Have A Beautiful Mind (2004) ==Lähteet== Luokka:Maltalaiset tieteilijät Luokka:Maltalaiset kirjailijat Luokka:Psykologit Luokka:Vuonna 1933 syntyneet Luokka:Vuonna 2021 kuolleet
Skandinaavinen aamiainen

Skandinaavinen aamiainen on Skandinavian alueen ruokatottumusten mukainen aamiainen, jollaista syödään pääosin Pohjoismaissa. Skandinaavisen aamiaisen noutopöydässä on esimerkiksi leipälajitelmat levitteineen, rusinat ja luumut, tuoremehut, aamiaishiutaleet ja murot, maito, jogurtti sekä hedelmiä. Norjalaisen aamiaisen tunnistaa sillivalikoimasta, ruotsalaisen näkkileivistä ja korpuista ja tanskalaisen puolestaan maustekurkuista ja leivälle levitettävästä sulasta ihrasta suolan kera. Skandinavian laajamittaisiin suosikkeihin kuuluu esimerkiksi kala-aamiainen, johon kuuluu eri maissa mm. savulohta munakokkelilla ja paistettua lohta kermassa muhennetulla pinaatilla. ==Katso myös== * Skandinaavinen keittiö ==Lähteet== Luokka:Ateriat‎ Luokka:Pohjoismainen kulttuuri Luokka:Eurooppalainen keittiö
Antigonos

Antigonos (; ) oli antiikin kreikkalainen nimi, joka voi viitata seuraaviin henkilöihin: * Makedonian kolme kuningasta Antigonidien hallitsijasuvusta: ** Antigonos I Monofthalmos (n. 382–301 eaa.) ** Antigonos II Gonatas (319–239 eaa.) ** Antigonos III Doson (263–221 eaa.) * Antigonos Kalla (300-luku eaa.), makedonialainen hetairos ja urheilija * Antigonos Karystoslainen (200-luku eaa.), kirjailija * Antigonos Sokholainen (200-luku eaa.), juutalainen oppinut * Antigonos II Mattathias (k. 37 eaa.), Juudean kuningas ja Jerusalemin ylin pappi 40–37 eaa.
Kihniön kipakka

Kihniön kipakka on itsevalmistettua vahvaa alkoholijuomaa eli pontikkaa. Kihniön kipakka -nimitys tuli tunnetuksi 1960–1970-luvuilla, jolloin kihniöläissyntyinen matkailuyrittäjä Kalevi Keihänen tarjoili sitä asiakkailleen Etelä-Euroopan lomakohteisiin suuntautuneilla lennoillaan. Pontikan tarjoilu aloitettiin koneen poistuttua Suomen ilmatilasta, jolloin suomalainen alkoholilainsäädäntö ei enää ollut voimassa. Nimestään huolimatta Keihäsen pontikka ei kuitenkaan ollut kihniöläistä. Kihniön kipakkaa tehtiin Mallorcalla, jossa espanjalainen lainsäädäntö mahdollisti sen valmistamisen. Juha ”Watt” Vainio on tehnyt myös juomasta laulun nimeltä Kihniön kipakka. Se ilmestyi alun perin singlenä vuonna 1973. ==Lähteet== Luokka:Suomalaiset viinamerkit
Bamba

Bamba on maalaiskunta ja sen keskuskylä Gaon alueen Bouremin piirissä Malissa. Se sijaitsee Nigerjoen varrella 130 kilometriä Bouremista länteen. Kunnassa on 28 500 asukasta (vuonna 2009). Bamban kunta rajoittuu idässä Bouremin piirin Temeran kuntaan sekä etelässä Timbuktun alueen Gourma-Rharousin piirin Ouinerdenin, lännessä Rharousin ja pohjoisessa Berin kuntiin. Se sijaitsee Saharan ja Sahelin siirtymävyöhykkeellä. Ilmasto on erittäin kuiva ja kuuma. Kuntaan kuuluu 19 kylää ja seitsemän paimentolaisryhmää. Asukkaista noin 80 % on paikallaan asuvia songhaita ja 20 % paimentolaisuutta harjoittavia arabeja ja tuaregeja. Vallitseva uskonto on islam. Bamban kautta kulkee Timbuktun ja Bouremin välinen maantie. Nigerillä on jokiliikennettä. Seudun pääelinkeinoja ovat karjanhoito ja maanviljely. Kotieläimiä ovat vuohet, lampaat, naudat, kamelit, aasit, hevoset ja siipikarja. Tärkeimmät viljelykasvit ovat riisi, durra, vihannekset ja tupakka. Lisäksi harjoitetaan kalastusta, kaupankäyntiä ja käsityöammatteja. Osa väestöstä käy kausitöissä muualla Malissa tai naapurimaissa. Kunnassa on 12 alkeis- ja yksi yläkoulu, kaksi keskikoulua ja viisi koraanikoulua. Viidessä kylässä on terveyskeskukset. Nähtävyyksiin kuuluu Faran Makan Botén hauta ja Agabouran hautausmaat, Akalafan pyhä puu, marokkolaisten ja Songhain joukkojen taistelupaikka Zanzanissa sekä Nigerjoen virtahevot. ==Lähteet== Luokka:Bouremin piiri Luokka:Malin kunnat
Lontoon olympiapuisto

Lontoon olympiapuisto on vuoden 2012 kesäolympialaisia ja kesäparalympialaisia varten rakennettu alue Stratfordissa, Lontoossa. Alueelle rakennettiin urheilijoiden olympiakylä ja lukuisia kilpailupaikkoja, mukaan lukien Olympiastadion ja Aquatics Centre. Olympiapuistoon rakennettiin 115 metriin kohoava intialaisen taiteilijan Anish Kapoorin suunnittelema näköalatorni, ArcelorMittal Orbit. Rakennelmassa on kaksi näköalatasannetta ja ravintola. Tornin kustannusarvio on 22,7 miljoonaa puntaa, josta maailman suurin teräsyhtiö ArcelorMittal maksaa 19,6 miljoonaa puntaa. Puistossa sijaitsi myös olympiakisojen mediakeskus International Broadcast Centre. Olympialaisten jälkeen alue sai uudeksi nimeksi Queen Elizabeth Olympic Park. === Queen Elizabeth Olympic Park === Queen Elizabeth Olympic Park avattiin yleisölle huhtikuussa 2014. Alue oli ennen olympialaisia joutomaata, jolla oli sata vuotta aiemmin ollut maailman suurin satamakompleksi. Puistoon ei ole pääsymaksua, mutta Copper Boxissa sijaitseva kuntosali, velodromi sekä vesiurheilukeskus ovat maksullisia. Itse olympiastadion on vielä suljettuna, mutta vuonna 2016 se siirtyy West Ham Unitedin käyttöön. ==Lähteet == Luokka:Kesäolympialaiset 2012 Luokka:Lontoon nähtävyydet Luokka:Stratford (Lontoo) Luokka:Yhdistyneen kuningaskunnan puistot
Téméra

Téméra on maalaiskunta ja sen keskuskylä Gaon alueen Bouremin piirissä Malissa. Se sijaitsee Nigerjoen rannalla 70 kilometriä Bouremista länteen. Kunnassa on 20 400 asukasta (vuonna 2009). Téméran kunta rajoittuu pohjoisessa Kidalin alueeseen, idässä Tarkintin, kaakossa Bouremin ja lännessä Bamban kuntiin sekä etelässä ja luoteessa Timbuktun alueeseen. Seutu kuuluu Saharan ja Sahelin siirtymävyöhykkeeseen. Ilmasto on erittäin kuuma ja kuiva. Kuntaan kuuluu 16 kylää ja kymmenen paimentolaisryhmää. Enemmistö asukkaista on songhaita. Lisäksi on tuaregeja, arabeja ja bozoja. Vallitseva uskonto on islam. Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, durra ja vihannekset. Kotieläimiä ovat vuohet, lampaat, naudat, aasit, kamelit, hevoset ja siipikarja. Lisäksi harjoitetaan kalastusta, kaupankäyntiä ja käsityöammatteja. Osa väestöstä käy kausitöissä muualla Malissa tai naapurimaissa. Kunnassa on viisi alkeis-, yksi ylä- ja yksi keskikoulu sekä kolme koraanikoulua. Terveyspalveluihin kuuluu yksi terveyskeskus. Nähtävyyksiä ovat Askia Daoudin hautapaikka Assinti Tondossa, Tchiran kosket sekä Nigerjoen virtahevot. ==Lähteet== Luokka:Bouremin piiri Luokka:Malin kunnat
Giuseppe Lazzarotto

Giuseppe Lazzarotto (s. 24. toukokuuta 1942) on italialainen roomalaiskatolinen arkkipiispa ja kirkkonsa diplomaatti. Hänet vihki papiksi Padovan hiippakuntaan Girolamo Bartolomeo Bortignon 1. huhtikuuta 1967. Hänet nimitettiin Numanan titulaariarkkipiispaksi sekä apostoliseksi nuntiukseksi Jordaniaan ja Irakiin 23. heinäkuuta 1994. Piispaksi vihkiminen seurasi 7. lokakuuta. Pääkonsekraattorina toimi Angelo Sodano, jota avustivat Miroslav Stefan Marusyn ja Antonio Mattiazzo.Catholic-Hierarchy.org: Archbishop Giuseppe Lazzarotto Lazzarotto sai 11. marraskuuta 2000 nimityksen apostoliseksi nuntiukseksi Irlantiin ja 22. joulukuuta 2007 Australiaan. == Lähteet == Luokka:Italialaiset piispat Luokka:Katoliset arkkipiispat Luokka:Pyhän istuimen diplomaatit Luokka:Vuonna 1942 syntyneet Luokka:Elävät henkilöt
Cristoforo Palmieri

Cristoforo Palmieri (s. 24. toukokuuta 1939 Bitonto) on italialainen, Albaniassa toimiva roomalaiskatolinen piispa. Hänet vihittiin lasaristien papiksi 18. maaliskuuta 1967 ja nimitettiin Rrëshenin hiippakunnan apostoliseksi hallitsijaksi 5. helmikuuta 2000. Hän sai nimityksen sen piispaksi 23. marraskuuta 2005, ja hänet konsekroi 28. joulukuuta Rrok Kola Mirdita, jota avustivat John Bulaitis ja Angelo Massafra.Catholic- Hierarchy.org: Bishop Cristoforo Palmieri, C.M. == Lähteet == Luokka:Italialaiset piispat Luokka:Katoliset piispat Luokka:Vuonna 1939 syntyneet Luokka:Elävät henkilöt
Arne Eriksson

Aarne (Arne) Eriksson (15. tammikuuta 1916 Pietarsaari – 1. elokuuta 1983) oli suomalainen jalkapalloerotuomari. Hän pelasi myös itse jalkapalloa pietarsaarelaisen IF Drottin riveissä. Eriksson toimi päätuomarina kaikkiaan 62 Mestaruussarjan ottelussa. Kansainvälisenä erotuomarina hän oli vuosina 1955–1958. Vuoden 1958 MM-kilpailuissa Eriksson toimi erotuomarina yhdessä alkulohkon ottelussa. Lisäksi hän oli avustavana erotuomarina uusintaottelussa, jossa ratkaistiin 3. alkulohkosta toiselle kierrokselle jatkava joukkue. Eriksson on ainoa suomalainen, joka on toiminut jalkapallon miesten MM-kilpailuissa erotuomarina. Hänen lisäkseen miesten lopputurnauksessa on suomalaisista esiintynyt vain Tapio Yli-Karro, joka oli avustavana erotuomarina neljässä ottelussa vuonna 1994. ==A-maaottelut== Päivä Ottelupaikka Turnaus Tehtävä Ottelu Tulos Yleisöä 11.9.1955 Ullevaal, Oslo PM- turnaus Päätuomari Norja – Tanska 1–1 34 506 15.6.1958 Jernvallen, Sandviken MM-kilpailut Päätuomari Unkari – Meksiko 4–0 13 300 17.6.1958 Råsundastadion, Solna MM-kilpailut Avustava et. Wales – Unkari 2–1 20 000 ==Lähteet== *Football Database *1958 FIFA World Cup Sweden * === Viitteet === Luokka:Suomalaiset jalkapallotuomarit Luokka:Vuonna 1916 syntyneet Luokka:Vuonna 1983 kuolleet
Lentopallon miesten maanosien välinen olympiakarsinta 2012

Maanosien välisessä olympiakarsinnassa 2012 jaettiin viimeiset paikat Lontoon olympiakisojen miesten lentopalloturnaukseen kolmessa karsintaturnauksessa. == Turnaus 1 == Pääartikkeli: Lentopallon_miesten_Aasian_olympiakarsinta_2012 1\. maanosien välinen olympiakarsintaturnaus 2012 pelattiin Japanissa 1.–10. kesäkuuta 2012. Karsinta oli yhdistetty Aasian olympiakarsintaan. Turnauksen voittaja eteni Lontoon olympiaturnaukseen maanosien välisen olympiakarsinnan voittajana. Tämän lisäksi paras aasialainen joukkue (paitsi mahdollinen turnausvoittaja) sai olympiapaikan Aasian karsinnan voittajana. == Turnaus 2 == 2\. maanosien välinen olympiakarsintaturnaus 2012 pelattiin Berliinissä, Saksassa 8.–10. kesäkuuta. Turnauksen voittaja Saksa selvisi Lontoon olympiaturnaukseen. === Osallistuvat maat === *Kotijoukkue ** Saksa *Aasian mestaruuskilpailujen 2011 6. sijoittunut ** Intia *Muut ** Kuuba ** Tšekki Sijoitus Joukkue Ottelut 3P 2P 1P 0P VE HE p suhde P 1 Saksa 3 2 1 0 0 9 3 1,138 8 2 Kuuba 3 2 0 1 0 8 4 1,097 7 3 Tšekki 3 1 0 0 2 5 6 1,027 3 4 Intia 3 0 0 0 3 0 9 0,707 0 Ottelut 1\. erä 2. erä 3. erä 4. erä 5. erä 8\. kesäkuuta Tšekki Kuuba 1–3 29–27 23–25 23–25 21–25 8\. kesäkuuta Intia Saksa 0–3 16–25 19–25 15–25 9\. kesäkuuta Intia Tšekki 0–3 19–25 13–25 23–25 9\. kesäkuuta Saksa Kuuba 3–2 25–21 25–17 21–25 17-25 20-18 10\. kesäkuuta Kuuba Intia 3–0 25–12 25–22 25–20 10\. kesäkuuta Saksa Tšekki 3–1 25–22 23–25 25–23 25–21 == Turnaus 3 == 3\. maanosien välinen olympiakarsintaturnaus 2012 pelattiin Sofiassa, Bulgariassa 8.–10. kesäkuuta. Turnauksen voittaja Bulgaria selvisi Lontoon olympiaturnaukseen. === Osallistuvat maat === *Kotijoukkue ** Bulgaria *Aasian mestaruuskilpailujen 2011 7. sijoittunut ** Pakistan *Muut ** Egypti ** Ranska Sijoitus Joukkue Ottelut 3P 2P 1P 0P VE HE p suhde P 1 Bulgaria 3 3 0 0 0 9 2 1,264 9 2 Ranska 3 2 0 0 1 7 5 1,080 6 3 Egypti 3 1 0 0 2 5 6 0,931 3 4 Pakistan 3 0 0 0 3 1 9 0,753 0 Ottelut 1\. erä 2. erä 3. erä 4. erä 5. erä 8\. kesäkuuta Egypti Ranska 1–3 22–25 25–18 15–25 21–25 8\. kesäkuuta Pakistan Bulgaria 0–3 17–25 12–25 21–25 9\. kesäkuuta Egypti Pakistan 3–0 25–13 25–22 26–24 9\. kesäkuuta Ranska Bulgaria 1–3 19–25 28–26 23–25 25-27 10\. kesäkuuta Pakistan Ranska 1–3 25–21 20–25 19–25 13–25 10\. kesäkuuta Bulgaria Egypti 3–1 25–16 25–18 20–25 25–12 == Lähteet == *http://www.fivb.org/viewPressRelease.asp?No=34791&Language;=en *http://www.todor66.com/volleyball/Olympics/Men_OQ_2012.html Olympiakarsinta maanosien välinen miesten Olympiakarsinta 2012 maanosien välinen miesten Olympiakarsinta 2012 maanosien välinen miesten Luokka:Berliinin urheilu Luokka:Sofian urheilu
Grumman F7F Tigercat

Grumman F7F Tigercat on yhdysvaltalainen kaksimoottorinen raskas tukialuksilta käytettävä potkuri-hävittäjälentokone. Tigercat on kuuluisan ”kissa-sarjan” jatkaja, Grummanin valmistamat laivaston hävittäjäkoneet olivat nimeltään "cat" (engl. "kissa") -päätteisiä. Koneen kehitystyötä edelsivät Grummanin kokeelliset kaksimoottoriset koekoneet XP-50 ja XF5F-1. Tigercat oli Yhdysvaltain laivaston ensimmäinen nykyaikaista eli nokkapyörällistä laskutelinettä käyttänyt konetyyppi. Prototyyppi lensi ensilentonsa joulukuussa 1943. Konetyyppi ei ehtinyt toiseen maailmansotaan, mutta sitä käytettiin Korean sodassa. Sodan syttyessä nämä koneet olivat tukeutuneita Japaniin.Crosby: s. 62 Kaksi turboahdettua, polttoaineen ruiskutuksella varustettua Pratt & Whitney -mäntämoottoria tuottivat kumpikin 2 100 hevosvoiman tehon. Huippunopeus oli kutakuinkin sama kuin P-51 Mustangin tai P-47 Thunderboltin: 700 km/h. Se oli siis huomattavasti nopeampi kuin F6F Hellcat, jonka huippunopeus oli 595 km/h (Humblen mukaan) tai 605 km/h (Chantin mukaan). Siivet olivat trapetsista muotoa: johtoreuna oli runkoon nähden suorassa kulmassa, mutta jättöreuna vino niin että siipi kapeni rungosta kärkeen päin. "Kissojen sarjassa" tätä tyyppiä seurasi Grumman F8F Bearcat. Aseistuksena koneella oli neljä 20 mm tykkiä siipien tyvissä ja neljä 12,7 mm konekivääriä eturungossa, jotka kaikki ampuivat suoraan eteenpäin. Rungon alle sekä siipiripustuksiin voitiin liittää lisäpolttoainesäiliöitä, pommeja, rakettiaseistusta tai torpedo. ==Lähteet== * *Monogram models Inc. U.S.A., Kit no. 6813, 1966 (muovisen rakennussarjan esittelytiedot) ===Viitteet=== ==Aiheesta muualla== *http://www.warbirdalley.com/f7f.htm *http://www.militaryfactory.com/aircraft/detail.asp?aircraft_id=370 *http://www.aero-web.org/specs/grumman/f7f-3.htm *http://www.aviastar.org/air/usa/grumman_tigercat.php F07F Tigercat Luokka:Yhdysvaltalaiset hävittäjälentokoneet Luokka:1940-luvun hävittäjälentokoneet
Thomas Khamphan

Thomas Khamphan (6. lokakuuta 1925 – 26. heinäkuuta 2001) oli laosilainen roomalaiskatolinen piispa. Hänet vihittiin papiksi 19. lokakuuta 1955 ja nimitettiin Paksén apostoliseksi vikaariksi sekä Seminan titulaaripiispaksi 10. heinäkuuta 1975. Piispaksi vihkiminen seurasi 10. elokuuta. Pääkonsekraattorina toimi Thomas Nantha, jota avustivat Etienne-Auguste- Germain Loosdregt ja Jean-Pierre Urkia.Catholic-Hierarchy.org: Bishop Thomas Khamphan Khamphan jäi eläkkeelle 30. lokakuuta 2000. == Lähteet == Luokka:Laosilaiset henkilöt Luokka:Katoliset piispat Luokka:Vuonna 1925 syntyneet Luokka:Vuonna 2001 kuolleet
Louis-Marie Ling Mangkhanekhoun

Louis-Marie Ling Mangkhanekhoun (s. 8. huhtikuuta 1944) on laosilainen roomalaiskatolinen piispa ja kardinaali. Hänet vihittiin papiksi 5. marraskuuta 1972 ja nimitettiin Paksén apostoliseksi vikaariksi sekä Aquae Novae in Proconsularin titulaaripiispaksi 30. lokakuuta 2000. Piispaksi vihkiminen seurasi 22. huhtikuuta 2001. Pääkonsekraattorina toimi Jean Khamsé Vithavong, jota avustivat Jean Sommeng Vorachak ja Pierre-Antonio-Jean Bach. Hänet ylennettiin kardinaaliksi vuonna 2017.Catholic-Hierarchy.org: Louis- Marie Ling Cardinal Mangkhanekhoun, I.V.D. == Lähteet == Luokka:Laosilaiset henkilöt Luokka:Kardinaalit Luokka:Katoliset piispat Luokka:Vuonna 1944 syntyneet Luokka:Elävät henkilöt
Trattoria Bucco

thumb|240px|Trattoria Buccon terassi. Trattoria Bucco on vuonna 2004 perustettu Porissa Hallituskadulla sijaitseva italialaistyylinen ravintola. Sen ravintoloitsijana ja keittömestarina toimii Jani Lehtinen. Ravintolan perustajiin ja alkuperäisiin omistajiin kuului myös elokuvaohjaaja Timo Koivusalo. Verkkolehti Viisi Tähteä valitsi Buccon keväällä 2011 Suomen 13. parhaaksi ravintolaksi. Bucco oli listalla kolmanneksi paras Helsingin ulkopuolella sijaitseva ravintola. Samana syksynä viinilehti FINE puolestaan valitsi Buccon Suomen 11. parhaaksi viiniravintolaksi. ==Lähteet== ==Aiheesta muualla== *Ravintolan kotisivut Luokka:Ravintolat Porissa Luokka:Italialaiset ravintolat
World in My Eyes

World in My Eyes on Depeche Moden neljäs single vuoden 1991 studioalbumilta Violator. Se julkaistiin 2. syyskuuta 1990 levymerkillä Mute Records. Kappaleen on säveltänyt ja sanoittanut Martin Gore. Kappale nousi Suomen virallisen singlelista sijalle 4.Listalevyt == Kappaleet == === Britannia 7" vinyyli === ==== A-puoli ==== # ==== B-puoli ==== # * # == Lähteet == == Aiheesta muualla == * Discogs Luokka:Vuoden 1990 kappaleet Luokka:Depeche Moden kappaleet
Asiago (juusto)

Asiago on italialainen lehmänmaidosta valmistettava kova tai puolikova juusto. == Historiaa == Juusto on peräisin Asiagon ylätasangolta, jossa sitä valmistettiin jo 1000 vuotta sitten lampaan maidosta. Lehmien määrän lisäännyttyä 1500-luvulla juustoa alettiin tehdä lehmänmaidosta. == Valmistus == Nykyisin asiagoa valmistetaan Asiagon seudun lisäksi muuallakin Koillis- Italiassa alueella, joka muodostuu Trenton ja Vicenzan maakunnista sekä Trevison maakunnan länsiosasta ja Padovan maakunnan luoteiskulmasta. Asiago on pyöreä ja sylinterimäinen juusto, noin 9–12 cm korkea, 30–36 cm leveä ja 8–12 kilogramman painoinen. Vaaleankeltaisessa kiinteässä juustomassassa on pienehköjä koloja. Asiago-juustot jaetaan kolmeen kypsyysluokkaan: kaikkein kypsimmät asiagot kypsyvät kahdessa vuodessa. Jos juusto puristetaan ja kypsytetään 20–40 päivässä, sitä kutsutaan asiago pressatoksi; muulla tavalla valmistettu juusto on nimeltään asiago d'allevo. Asiago d'allevon rasvapitoisuus on 34 % kuiva-aineesta ja asiago pressaton 44 %. Asiagon maku on miedosti mausteinen, ja se sopii yhteen muun muassa ciabatta-leivän, polentan, pastan ja keittojen kanssa. Viiniksi sen kanssa sopii punaviini. == Asiago DOP == Asiago on Euroopan unionissa nimisuojattu elintarvike merkinnällä suojattu alkuperänimitys (SAN, , ). Juuston tuotantotapa ja maantieteellinen tuotantoalue on tarkasti määritelty. == Lähteet == == Aiheesta muualla == * Luokka:Italialaiset juustot Luokka:Lehmänmaitojuustot Luokka:Asiago
Ricotta

Ricotta on italialainen herasta valmistettava tuorejuusto. Ricottaa valmistetaan kaikkialla Italian juustontuotantoalueilla. Nimi ricotta merkitsee "uudelleen keitetty". Ricotta romana valmistetaan lampaanmaidon herasta ja ricotta di vacca lehmänmaidon herasta. Ricotta tipo dolce tarkoittaa suolaamatonta juustoa, ricotta tipo forte kypsynyttä, ricotta salata suolattua ja ricotta affumicata savustettua. Ricotta secca tarkoittaa kovaa raastettavaa juustoa. Ricottaa myydään harkon tai korin muotoisena tai liemeen säilöttynä. Valmistuksessa hera kuumennetaan 70–80 asteen lämpötilaan ja laitetaan koreihin nesteen valuttamiseksi pois. Lopuksi se puristetaan ja pakataan ilman kypsentämistä. Ricottan rasvapitoisuus on 20 % kuiva-aineesta. Se on maultaan hiukan makeaa, ja se sopii monenlaiseen ruokakäyttöön. ==Lähteet== == Aiheesta muualla == Luokka:Italialaiset juustot Luokka:Lehmänmaitojuustot Luokka:Lampaanmaitojuustot Luokka:Seulonnan keskeiset artikkelit
Limburger

Limburger on saksalainen lehmänmaidosta valmistettava pehmeä juusto. Limburger on kotoisin Belgiasta ja nimensä se on saanut Limburgin läänistä. Limburger- tanko painaa 200 grammasta yhteen kiloon. Sillä on tahmea punaruskea kuori, juustomassa on vaaleankeltaista ja pehmeää, ja siinä on murukoloja. Limburgeria kypsytetään 3–4 viikkoa, minä aikana sitä huuhdellaan suolavedellä ja käännellään. Limburgerin rasvapitoisuus on 20 % kuiva-aineesta. Sen maku on mausteinen ja tuoksu tunnusomainen. Limburgeria voi nauttia leivän kanssa tai kuumissa peruna- ja vihannesruoissa. Juomaksi sen kanssa sopii punaviini. ==Lähteet== Luokka:Lehmänmaitojuustot Luokka:Saksalaiset juustot Luokka:Belgialaiset juustot
Four-Mod

Four-Mod (โฟร์-มด) on vuonna 2005 perustettu thaimaalainen popduo. Sen jäseninä ovat kaksi tyttöä lempinimiltään Four ja Mod. == Historia == Four- Modin debyyttisingle "Hai Jai Pen Tur" oli menestys. Heidän toinen singlensä "Love Love" oli vieläkin menestyksekkäämpi. Se pysyi useita viikkoja listojen ensimmäisillä sijoilla, ja myös albumi sai samanlaista suosiota. Kolmas single "Dek Mee Ban Haa" menestyi yhtä hyvin, ja duo julkaisi minialbumin nimeltä Woo! == Jäsenet == * "Four" (Sakolrat Woraurai) (ศกลรัตน์ วรอุไร) * "Mod" (Napapat Wattanakamolwut) (ณปภัช วัฒนากมลวุฒิ) == Diskografia == * (2005) Four-Mod * (2006) Love Love * (2007) Woo! * (2008) In Wonderland * (2008) Go! Go! * (2009) We Will Love U * (2010) Hello Four-Mod * (2011) I am Four Mod Luokka:Lauluyhtyeet Luokka:Thaimaalaiset duot Luokka:Popyhtyeet Luokka:Thaimaalaiset tyttöbändit